**Утвърдил:**

**ПЛАМЕН СТОИЛОВ / пп /**

**КМЕТ НА ОБЩИНА РУСЕ**

**Дата: 26.10.2018 г.**

**ДОКЛАД**

по чл. 60, ал. 1 от ППЗОП от работата на комисия назначена със Заповед № РД-01-2412 от 20.09.2018 г. за разглеждане и оценка на получените оферти за участие и класиране на участниците в открита процедура за възлагане на обществена поръчка с предмет: **„Доставка на автомобили нови и втора употреба за нуждите на Община Русе и нейните второстепенни разпоредители по 12 обособени позиции“: Обособена позиция 1 - Специализиран автомобил катафалка - втора употреба - 1 брой; Обособена позиция 2 - Товарен автомобил- самосвал - втора употреба - 1 брой; Обособена позиция 3 - Пътнически микробус- нов - 1 брой; Обособена позиция 4 - Лекотоварен автомобил- нов - 1 брой; Обособена позиция 5 - Пътнически микробус- втора употреба - 1 брой; Обособена позиция 6 - Високопроходим автомобил 4х4 - нов- 1 брой; Обособена позиция 7 - Високопроходим автомобил 4х4 - втора употреба- 1 брой; Обособена позиция 8 - Комбиниран багер- товарач - нов - 1 брой; Обособена позиция 9 - Товарен автомобил бордови - втора употреба - 1 брой; Обособена позиция 10 - Товарен автомобил самосвал- втора употреба- 1 брой; Обособена позиция 11 - Товарен автомобил самосвал - втора употреба - 1 брой; Обособена позиция 12 - Лекотоварен автомобил - втора употреба - 1 брой.**, открита с Решение № РД-01-2171 от дата 15.08.2018 г.

**УВАЖАЕМИ ГОСПОДИН СТОИЛОВ,**

 Във връзка с провеждане на открита процедура за възлагане на обществена поръчка с горепосочения предмет, Ви уведомяваме следното:

 В изпълнение на Ваша Заповед № № РД-01-2412 от 20.09.2018 г. в периода от 20.09.2018 г. – 18.10.2018 г. се проведоха заседания на комисия с:

**Председател:**

Стамен Савов – Директор ОП „Комунални дейности”;

**Членове:**Ивайло Иванов - Началник сектор „УССВТ“;

 Милена Трифонова – Гл. юрисконсулт отдел „ПНО“;

**Резервен член:**

Красимир Коев – Директор ОП „Паркстрой“;

Постъпили са оферти, заведени както следва:

|  |  |  |  |
| --- | --- | --- | --- |
| **№** | **Подател на оферта/заявление** | **за позиция** | **№, дата и час на получаване** |
| **1.** | „Нар“ ООД | ОП №6 | №1/17.09.2018 г. в 10:00 часа |
| **2.** | „Си Ем Ел България“ АД | ОП №8 | №2/ 18.09.2018 г. в 09:50 часа |
| **3.** | „Сити Карс“ ЕООД | ОП № 2, 5, 9, 10, 11, 12 | №3/ 19.09.2018 г. в 17:20 часа |

От представените оферти стана ясно, че за Обособена позиция 1 - Специализиран автомобил катафалка - втора употреба - 1 брой; Обособена позиция 3 - Пътнически микробус- нов - 1 брой; Обособена позиция 4 - Лекотоварен автомобил- нов - 1 брой и Обособена позиция 7 - Високопроходим автомобил 4х4- втора употреба- 1 брой **няма постъпили оферти**.

 От страна на участниците, на публичната част от заседанието не присъстваха представители. Основния състав на комисията подписа декларации по смисъла на чл.103 от ЗОП и отвори запечатаните непрозрачни опаковки по реда на тяхното постъпване, като извърши законово регламентираните действия във връзка с провеждането на процедурата. Спазвайки законовите разпоредби комисията разгледа документите по чл. 39, ал. 2 от ЗОП за съответствие с изискванията към личното състояние и критериите за подбор, поставени от възложителя, в резултат на което се направиха следните констатации:

* **„Нар“ ООД**

Комисията не констатира непълноти и несъответствия в документите за подбор.

* „**Си Ем Ел България“ АД**

Комисията констатира следните непълноти и несъответствия:

В приложения документ - еЕЕДОП, комисията установи следните непълноти и несъответствия:

1. В последната графа на Част II „Информация за икономическия оператор“, раздел А „Информация за икономическия оператор“ не е посочена позицията за която се участва;
2. Представения еЕЕДОП е подписан от Диян Петров. Същият не е член на акционерното дружество, а е упълномощено лице от изпълнителния директор на АД. Към офертата е приложено пълномощно, с което изп. директор упълномощава друго лице да подписва тръжни документи, оферти за участие в обществени поръчки, както и да подава оферти за участие в процедурите и др. Следва да се има предвид, че на основание чл. 54, ал. 2 от ЗОП, във връзка с чл. 40 от ППЗОП и по аргумент от чл. 41, ал. 1, и чл. 54, ал. 11 ППЗОП на пълномощник не могат да се делегират права да подписва декларации, свързани с личното състояние на друго физическо лице – обстоятелства като наличие на влезли в сила присъди за извършени престъпления, конфликт на интереси и др. Липсата на тези основания за отстраняване трябва да се декларира в еЕЕДОП и да бъде подписан от съответното физическо лице, за което се отнасят тези обстоятелства – в конкретния случай от членовете на съвета на директорите на акционерното дружество.
* **„Сити Карс“ ЕООД**

Комисията не констатира непълноти и несъответствия в документите за подбор.

Във връзка с изложеното на основание чл.54, ал. 8 от ППЗОП комисията изпрати протокола на всички участници в деня на публикуването му в профила на купувача.

Съгласно чл.54, ал.9 от ППЗОП се предостави срок от 5 работни дни от получаването на протокола по ал. 7 участникът, по отношение на който е констатирано несъответствие или липсваща информация, да представи на комисията нов ЕЕДОП и/или други документи, които съдържат променена и/или допълнена информация.

В съответствие със законовите разпоредби, след изтичане на срока по чл.54, ал.9 от ППЗОП, на **15.10.2018** година, основния състав на комисията се събра на поредното заседание във връзка с провеждането на процедурата, за да разгледа допълнително представените документи относно съответствието на участник с изискванията към личното състояние и критериите за подбор.

* **С вх. № 30-10899-1#1/11.10.2018 г. са постъпили допълнителни документи от участник „Си Ем Ел България“ АД:**

Представени са на електронен носител CD - 3 бр. еЕЕДОП, подписани с електронни подписи от членовете на съвета на директорите на акционерното дружество – Александрина Нонева, Камен Нонев, Латинка Ревалска. Комисията счита, че след допълнително представените документи към офертата, участникът е отстранил несъответствието констатирано в протокол 1 и същия се допуска до разглеждане на техническо предложение.

След разглеждане на допълнително представените документи и преценката, че участникът е доказал съответствието си с изискванията към личното състояние и критериите за подбор, комисията разгледа представените технически предложения на участниците:

**Констатации, оценки и мотиви на комисията в резултат от разглеждане на техническите предложения на участниците.**

* Техническото предложение на„Нар“ ООД за обособена позиция Обособена позиция 6 - „Високопроходим автомобил 4х4 – нов - 1 брой“ отговаря на минимални изисквания, поставените в техническата спецификация, обявлението и документацията.

Офертата на „Нар“ ООД се допуска до отваряне на плика с надпис „Предлагани ценови параметри**“.**

* Техническото предложение на„Си Ем Ел България“ АД за Обособена позиция 8 – „Комбиниран багер- товарач - нов - 1 брой“ отговаря на минимални изисквания, поставените в техническата спецификация, обявлението и документацията.

Офертата на „Си Ем Ел България“ АД се допуска до отваряне на плика с надпис „Предлагани ценови параметри**“.**

* Техническите предложения на„Сити Карс“ ЕООД за Обособена позиция 2 – „Товарен автомобил- самосвал - втора употреба - 1 брой“; Обособена позиция 5 – „Пътнически микробус- втора употреба - 1 брой“; Обособена позиция 9 – „Товарен автомобил бордови - втора употреба - 1 брой“; Обособена позиция 10 – „Товарен автомобил самосвал- втора употреба- 1 брой“; Обособена позиция 11 – „Товарен автомобил самосвал - втора употреба - 1 брой“; Обособена позиция 12 – „Лекотоварен автомобил- втора употреба - 1 брой“ отговарят на минималните изисквания, поставени в техническата спецификация, обявлението и документацията.

Офертата на „Сити Карс“ ЕООД се допуска до отваряне на пликове с надпис „Предлагани ценови параметри**“.**

Комисията се събра за да отвори ценовите предложения на участниците /плик “Предлагани ценови параметри“/ на 18.10.2018 г. от 11:00 часа. От редовния състав на комисията отсъства Ивайло Иванов и бе заместен от Красимир Коев – Директор ОП „Паркстрой”. Новопостъпилият член на комисията попълни и подписа декларация по смисъла на чл.103, ал.2 от ЗОП.

От страна на участниците не присъстваха представители.

В съответствие с разпоредбите на чл.57, ал.3 от ППЗОП комисията оповести ценовите оферти:

|  |  |
| --- | --- |
| **Участник**  | **Предлагана обща цена в лева с ДДС** |
| **Обособена позиция № 6** **Високопроходим автомобил 4х4 - нов- 1 брой** |
| „Нар“ ООД | **20994,00** |
| **Обособена позиция № 8** **Комбиниран багер- товарач - нов - 1 брой** |
| „Си Ем Ел България“ АД | **139992,00** |
| **Обособена позиция № 2** **Товарен автомобил- самосвал - втора употреба - 1 брой** |
| „Сити Карс“ ЕООД | **19700,00** |
| **Обособена позиция № 5** **Пътнически микробус- втора употреба - 1 брой** |
| „Сити Карс“ ЕООД | **29400,00** |
| **Обособена позиция № 9** **Товарен автомобил бордови - втора употреба - 1 брой** |
| „Сити Карс“ ЕООД | **17600,00** |
| **Обособена позиция № 10** **Товарен автомобил самосвал- втора употреба- 1 брой** |
| „Сити Карс“ ЕООД | **19680,00** |
| **Обособена позиция № 11** **Товарен автомобил самосвал - втора употреба - 1 брой** |
| „Сити Карс“ ЕООД | **29400,00** |
| **Обособена позиция № 12** **Лекотоварен автомобил - втора употреба - 1 брой.** |
| „Сити Карс“ ЕООД | **13800,00** |

След прочитане на предлаганите цени се съпоставиха с обявените максимални допустими бюджетни стойности за съответните позиции, при което се установи, че предлаганата от участниците оферти са в рамките на определените средства с които Възложителя разполага.

Във връзка с изложеното в настоящия доклад и на база протоколите, отразяващи работата на комисията, Ви предлагаме да сключите договори с участниците:

 „Сити Карс“ ЕООД за изпълнител на доставките по Обособени позиции №2, 5, 9, 10, 11 и 12;

 „Нар“ ООД за изпълнител на доставката по Обособена позиция № 6;

 „Си Ем Ел България“ АД за изпълнител на доставката по Обособена позиция № 8;

**КОМИСИЯ:**

Председател:

Стамен Савов /пп/.;

Членове:

1. Ивайло Иванов /пп/, за заседанията на 20.09.2018 г. и 15.10.2018 г.

2. Милена Трифонова /пп/,

Красимир Коев /пп/. - резервен член, постъпил на заседанието на 18.10.2018 г.

**\* Към доклада се прилагат протоколите от работата на комисията.**

*Заличена информация на основание чл.2 от ЗЗЛД*